מה הבעיה בתהליכי ייצור תאי דם רגילים?
שיטות אלו מגבילות את כמות התאים שניתן לקבל ביחידת נפח
ייצור של תאי דם אדומים בתנאי מעבדה אן באמצעות תחליפים כימיים הוא לא משהו שטרם שמענו עליו, אבל הפתרונות הקיימים בשוק מניבים כמויות זעירות, הם יקרים, ובמקרים מסוימים אפילו רעילים למטופלים. RedC Biotech הישראלית מצאה דרך אחרת לייצר תאי דם אדומים באופן המוני, שיתאימו לכלל סוגי הדם. השיטה מתבצעת באמצעות הרבייה של תאי גזע – והגעה לריכוזים עצומים כתאים בודדים. בשיחה עם גיקטיים מסביר ד״ר ארי גרגיר, מייסד ומנכ״ל החברה, כי בתהליכי ייצור רגילים, תאים גדלים על משטחים על מיקרו חלקיקים. הבעיה היא, ששיטות אלו מגבילות את כמות התאים שניתן לקבל ביחידת נפח:"RedC קיבלה רישיון לייצור בתהליך הטכנולוגי של חברת אקסלתא מהטכניון – תהליך במסגרתו מתבצע ייצור תאי מטרה מתאי גזע בקנה מידע תעשייתי כדי לייצר תאי דם אדומים". על פי ד"ר גרגיר, בשיטה הזו התאים גדלים בתרחיף, כלומר כתאים בודדים, מה שמאפשר להגיע לריכוז גבוה מאוד. ״רק לאחר שהגיעו לצפיפות הדרושה, משתמשים בחומרים מיוחדים שפוקדים על תאי הגזע להפוך לתאי דם אדומים. לכן, בשיטה זו ניתן לעלות בקנה המידה של הייצור לקנה מידה גבוה. כשמגיעים לכמויות גדולות, עלות חומרי הגלם יורדת משמעותית ועלות הבדיקות והעיבוד של המוצר יורדת לכל יחידת ייצור, כך שמחיר מנת דם תהיה תחרותית לעומת תרומה של מנת דם, ויכולה להגיע עד לביטול התלות בתרומות״. 
תהליכי ייצור תאי דם רגילים מוגבלים בכמות התאים שניתן לקבל ביחידת נפח.